Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-4454/2 01.08.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Institut Alternativa, iz Podgorice, zaveden kod ovog Ministarstva pod brojem: 016-037/23-4454/1 od 06.07.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informacijama, podnosioca NVO Institut Alternativa, iz Podgorice, zaveden kod ovog Ministarstva pod brojem: 016-037/23-4454/1 od 06.07.2023.godine, i dozvoljava pristup informacijama, kao osnovan.

**II** Pristup predmetnim dokumentima ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Troškovi postupka određuju se u iznosu od **5,96 €,** koje podnosilac zahtjeva može uplatiti u korist Budžeta Crne Gore, na transakcioni račun broj: 907-83001-19 kod Centralne banke Crne Gore i o tome dostaviti odgovarajući dokaz.

**IV** Žalba protiv ovog rješenja ne odlaže njegovo izvršenje.

**O b r a z l o ž e nj e**

Dana 06.07.2023.godine, NVO Institut Alternativa, iz Podgorice podnijela je ovom Ministarstvu, zahtjev za slobodan pristup informaciji, zaveden kod ovog Ministarstva pod brojem: 016-037/23-4454/1, kojim je tražen pristup informaciji i to: ''Polugodišnji izvještaj o realizaciji programskog budžeta Ministarstva ekonomskog razvoja i turizma za 2023.godinu, u skladu sa članom 7 Odluke o načinu pripreme i sadržaju programskog budžeta potrošačkih jedinica''.

Ministarstvo ekonomskog razvoja i turizma je u skladu sa članom 7 stav 1 i 4 Odluke o načinu pripreme i sadržaju programskog budžeta potrošačkih jedinica( „Službeni list Crne Gore“, br.075/17 od 09.11.2017, 117/20 od 07.12.2020) kojima je propisano da potrošačka jedinica polugodišnje i godišnje dostavlja izvještaj o realizaciji programskog budžeta Ministarstvu, te da je izvještaj o realizaciji programskog budžeta sastavni dio završnog računa potrošačke jedinice, a s obzirom da nije predviđen rok za izradu istog, dana 01.08.2023. godine sačinilo Polugodišnji izvještaj o realizaciji programskog budžeta Ministarstva rekonomskog razvoja i turizma za 2023.godinu.

Imajući u vidu prethodnpo navedeno ministarstvo ekonomskog razvoja i turizma se nalazi u posjedu tražene informacije u štampanom formatu, i ne posjeduje zakonske pretpostavke za ograničenje pristupu informaciji ili njenom dijelu.

Postupajući po zahtjevu, Ministarstvo je utvrdilo da se tražena informacija nalazi u njegovom posjedu u štampanom formatu, te da ne postoje zakonske pretpostavke za ograničenje pristupu informaciji ili njenom dijelu.

Odredbom člana 30 stav 1 Zakona o slobodnom pristupu informacijama, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 152 stranice A4 formata i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 4 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se fotokopiranje informacije fromata A4 crno-bijeli ne naplaćuje za prvih 20 stranica, troškovi postupka određuju se u ukupnom iznosu od 5,96 € ,od čega na ime kopiranja stranice po utvrđenoj cijeni od 0,03 € po jednoj strani i na ime dostavljanja preporučenom pošiljkom 2,00 €, koje podnosilac zahtjeva može uplatiti u korist Budžeta Crne Gore, na transakcioni račun broj: 907-83001-19 kod Centralne banke Crne Gore i o tome dostaviti odgovarajući dokaz, shodno članu 3 predmetne Uredbe.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, shodno članu 30 stav 1 Zakona o slobodnom pristupu informacijama, odlučeno je kao u dispozitivu rješenja**.**

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **SEKRETARKA**

 **Dragana Jović**

**Dostavljeno:**

* Podnosiocu zahtjeva

 - u spise predmeta

 - a/a